**ОБЩИНСКА ИЗБИРАТЕЛНА КОМИСИЯ ОПАН**

**П Р О Т О К О Л**

**№ 17**

 Днес, 01 ноември 2015 г., от 14.30 часа в зала № 15 на Общинска администрация Опан се проведе заседание на Общинска избирателна комисия Опан при следния

**Д н е в е н р е д:**

1. Разглеждане на жалба вх. № 2 от 30.10.2015г., 10.00ч. от Иванка Стоянова Василева от с. Кравино, общ. Опан.
2. Разглеждане на жалба вх. № 3 от 01.11.2015г. 13.50ч. от Генчо Колев, упълномощен представител на МК „Нова алтернатива“.

 На заседанието присъстваха: Райна Петрова Грозева, Таня Димитрова Тотева, Славка Иванова Пенкова – Тасева, Красимира Иванова Керанова, Женя Стоянова Иванова, Каролина Георгиева Пенчева, Деляна Христова Желева, София Димитрова Узунова, Димитър Господинов Димитров, Албена Минчева Танева-Ганчева и Димитър Русев Петров.

Заседанието бе открито в 14,30 ч. и председателствано от госпожа Райна Грозева – председател на комисията.

**Райна Грозева** – председател на комисията - Уважаеми, колеги! В залата присъстват 11 членове на Общинската избирателна комисия. На лице е необходимият кворум.

Откривам заседанието на комисията на 01 ноември 2015 г.

 Колеги, предлагам следния проект за дневен ред:

1. Разглеждане на жалба вх. № 2 от 30.10.2015г., 10.00ч. от Иванка Стоянова Василева от с. Кравино, общ. Опан.

2. Разглеждане на жалба вх. № 3 от 01.11.2015г. 13.50ч. от Генчо Колев, упълномощен представител на МК „Нова алтернатива“.

 **Райна Грозева** – председател на ОИК – Опан: Уважаеми колеги, имате ли предложения за допълнение на дневния ред? Заповядайте. Не виждам.

Моля, гласувайте така предложения дневен ред!

Гласували 11членове на ОИК: **ЗА** – **11** (Райна Петрова Грозева, Таня Димитрова Тотева, Славка Иванова Пенкова – Тасева, Красимира Иванова Керанова, Женя Стоянова Иванова, Каролина Георгиева Пенчева, Деляна Христова Желева, София Димитрова Узунова, Димитър Господинов Димитров, Албена Минчева Танева-Ганчева и Димитър Русев Петров).

**ПРОТИВ** – **няма.**

Дневният ред се приема.

**Райна Грозева** – председател на комисията: Колеги, продължаваме с **точка първа** от дневния ред: Разглеждане на жалба вх. № 2 от 30.10.2015г., 10.00ч. от Иванка Стоянова Василева от с. Кравино, общ. Опан.

В жалбата на г-жа Иванка Стоянова Василева е изложено, че г-жа Тинка Николова Вълчева, като длъжностно лице – зам. председател на СИК - Опан е водила предизборна агитация в с. Кравино за кандидата за кмет от МК “НОВА АЛТЕРНАТИВА“ г-н Генчо Колев.

В същия ден се събраха, писмени обяснения от Тинка Вълчева, както и от свидетелите Елена Стефанова Георгиева; Недялка Захариева Бонева и Хубка Иванова Матева, с които имате възможност да се запознаете.

Видно от обясненията на Тинка Вълчева, на 30.10.2015г. същата била при свои познати в с. Кравино. След това отишла в читалището, където се събирали хора да пият кафе, за да види дали няма още някой познат. Водили обикновен разговор, като в един момент била избутана навън от кмета на селото – Васил Динев. Отишла разтреперана при Елена и Георги Колеви.

Видно от обясненията на Елена Стефанова Георгиева, на 30.10.2015г. около 10.00ч. в ресторанта в с. Кравино дошла приятелката ѝ Тинка Николова. След като поговорили, същата отишла до читалището да види някоя приятелка. Не се минали и 10 минути, тя се върнала разтреперана и казала, че Васил Динев я изтикал навън.

Видно от обясненията на Недялка Захариева Бонева, на 30.10.2015г. към 9.10ч. в читалището нахлула Тинка Вълчева и започнала да води агитация в полза на Генчо Колев /кандидат за кмет на община Опан/. Започнала да напада Минчо Чавдаров /другия кандидат за кмет/ с недостойни думи и изрази. Член на читалището я помолил да напусне, но тя заплашила хората с тел. 112. Тогава повикали председателя на читалището /и кмет на селото/ – Васил Динев. Той извел Вълчева навън, за да не травмира хората.

Видно от обясненията на Хубка Иванова Матева, на 30.10.2015г. в читалището на с. Кравино дошла Тинка Вълчева. С влизането си веднага започнала да води агитация за Генчо Колев. Нападнала Минчо Чавдаров, като го обвинила в кражби, неспазване на работното време и др. Тогава председателят на читалището я помолил да напусне сградата.

С решение № 041-МИ/НР от 25.09.2015г. на ОИК – Опан, Тинка Николова Вълчева е назначена за заместник - председател на СИК № 242300001 в с. Опан.

Колеги, трябва да решим дали има извършена предизборна агитация от длъжностното лице, и ако е така на същата да бъде съставен АУАН. Считам, че действително е налице предизборна агитация. Има ли други мнения?

**Славка Пенкова**: Аз не съм съгласна. В нито едно от обясненията не се посочва по какъв точно начин е извършвала тази агитация. Дори и да е говорила нещо против Минчо Чавдаров, това са лични нападки, а не агитация по смисъла на §1, т. 17 от ДР на ИК.

**Каролина Пенчева**: Аз също считам, че има предизборна агитация и не само това – налице е уронване на авторитета на кандидата Минчо Чавдаров.

**София Узунова**: В този случай следва да преценим дали е налице нарушение по смисъла на чл. 183, ал. 4 от ИК. Считам, че не е тъй като в ал. 1 на същия текст са изброени лицата, за които се отнася тази хипотеза и нарушаването ѝ би било административно нарушение по смисъла на ИК.

**Албена Танева**: Действително Тинка Вълчева не попада в този кръг лица.

**Райна Грозева**: Предлагам да гласуваме.

Който е съгласен, че с действията си Тинка Николова Вълчева е извършвала предизборна агитация по смисъла на §1, т. 17 от ДР на ИК, моля да гласува:

**ЗА – 2:** Райна Петрова Грозева и Каролина Георгиева Пенчева

**ПРОТИВ - 9**: Таня Димитрова Тотева, Славка Иванова Пенкова – Тасева, Красимира Иванова Керанова, Женя Стоянова Иванова, Деляна Христова Желева, София Димитрова Узунова, Димитър Господинов Димитров, Албена Минчева Танева-Ганчева и Димитър Русев Петров.

 Предвид горното и на основание чл. 87, ал. 1, т. 22 от ИК, във вр. с чл. 93, ал. 3 от ИК, ОИК – Опан, във вр. чл. 183 от ИК, след проведеното обсъждане и гласуване ОИК-ОПАН прие следното

РЕШЕНИЕ: № 097 – МИ / 01.11.2015

**Отхвърля** като неоснователна и недоказана, жалбата на Иванка Стоянова Василева против Тинка Николова Вълчева, за извършена от същата, в с. Кравино, в качеството ѝ на зам. председател на СИК № 242300001 в с. Опан предизборна агитация на 30.10.2015г.

 **Райна Грозева** – председател на комисията: Колеги, да преминем към **точка втора** от дневния ред: Разглеждане на жалба вх. № 3 от 01.11.2015г. 13.50ч. от Генчо Колев, упълномощен представител на МК „Нова алтернатива“.

 В жалбата се посочва, че в помещението на СИК с. Пъстрен не е осигурен достъп за инвалиди.

 Незабавно след приемането на жалбата аз и Димитър Димитров – член на ОИК отидохме на място и установихме, че наистина е имало технически проблем с отварянето на едната врата на СИК, който не може да се вмени във вина на никого. Вратата беше отворена и достъпът на инвалиди до СИК осигурен.

В този смисъл, считам че не се налага ОИК да предприема никакви действия, тъй като проблемът е изцяло решен, т.е. не е налице спор или нарушения при осъществяване на изборния процес.

Предостави възможност за мнения, предложения и възражения. Няма.

Моля, гласувайте!

Гласували 11членове на ОИК: **ЗА** – **11** (Райна Петрова Грозева, Таня Димитрова Тотева, Славка Иванова Пенкова – Тасева, Красимира Иванова Керанова, Женя Стоянова Иванова, Каролина Георгиева Пенчева, Деляна Христова Желева, София Димитрова Узунова, Димитър Господинов Димитров, Албена Минчева Танева-Ганчева и Димитър Русев Петров), **ПРОТИВ** – **няма.**

- Колеги, поради изчерпване на дневния ред закривам днешното заседание на Общинската избирателна комисия.

Заседанието бе закрито на 22.10.2015 г., в 17,00 ч.

ПРЕДСЕДАТЕЛ:
Райна Грозева

СЕКРЕТАР:
Таня Тотева